Målgruppe: AMU-kurset er et introduktionskursus til mekanisk måleteknik i metalindustriel produktion, og henvender sig til ufaglærte og faglærte operatører, som har - eller søger - arbejde i den spåntagende metalindustri.AMU-kurset kan f.eks. anvendes forud for deltagelse på AMU kurser inden for måleteknik, tegningsforståelse, CAD/CAM samt spåntagende bearbejdning.
Beskrivelse: Deltageren kan efter kurset selvstændigt aflæse emnetegninger og/eller kontrolspecifikationer og ud fra disse udføre kontrolmålinger med anvist fast og stilbart kontrolværktøj. Deltageren kan med viden om temperaturens indflydelse på måleresultatet selvstændigt foretage opmåling af emner herunder anvende og aflæse følgende måleinstrumenter korrekt: skydelære, gradmåler samt fast kontrolværktøj (dorne, gafler og gevindkontrolværktøj m.m.). Deltageren kan efter uddannelsen udfylde fortrykte måleskemaer.